Yolanda Mosquera Fernández

**Yolanda Mosquera** **Fernández** (Amurrio, Araba, 1973) diseinatzaile grafiko eta haur eta gazteentzako argitalpenetan espezializatutako ilustratzailea da.

## Ibilbidea 
Amurrion jaio zen 1973an. Arte Ederretan lizentziatu zen Euskal Herriko Unibertsitatean (UPV/EHU), diseinu grafikoaren espezialitatean. Ondoren, Gasteizko diseinu grafikoko estudio batean lan egin zuen bi hamarkadatan. Bertan, irudiak jolasetara, liburuxketara, artikuluetara, jolasetara eta baita multimedia aplikazioetara ere ekartzen zituen. Marrazketa- eta pintura-tailerretako irakaslea ere izan da. 

2008an graduondoko bat egin zuen Haur Ilustrazioan Enian, Bartzelonako Diseinu eta Arte Eskolan, eta une horretatik aurrera gazte-literaturako lanetan eta album ilustratuetan espezializatu zen, lehiaketa eta erakusketa askotan parte hartuz.

2016an Mazoka, Marrazki Azoka - Mercado de Dibujo e Ilustración ekitaldian parte hartu zuen. Era berean, Fournier karta sorta espainiarraren makila egin du, beste hiru ilustratzailerekin batera: Elena Odriozola, Noemí Villamuza eta Maite Gurrutxaga. Karta-sorta hori enpresaren 150. urteurrena ospatzeko ekitaldien barruan egin zen.

2019ko Euskal Herriko txirrindularitza itzuliaren kartela egin zuen. Kartel hori Bilboko Arte Ederren Museoan aurkeztu zen, Eusko Jaurlaritzako, Vueltako eta Museoko ordezkariak bertan zirela.

## Lanak 
Honako lan hauetan hartu du parte ilustratzaile gisa:

* Arrieta Malaxetxebarria, Yolanda (2011). '''*ABCD berri bat*,** 2012ko Euskadi Literatura Sarietan finalista izan zena
* Zubizarreta, Patxi (2016). ***Beroki gorria***
* Sáiz Ripoll, Anabel (2013). ***Caballitos de sal***
* Beatriz Galindo; testuak, Daniel Blanco Ortiz [eta beste bost]; ilustrazioak, Yolanda Mosquera [eta beste bost] (2022). ***Historias heroicas en tiempos de Covid. X Certamen literario de relato corto.***
* Bilbao, Leire; Mosquera, Yolanda (2022). ***Itzal itzela***
* Maupasant, Guy (2017). ***La pequeña Roque*'*
* *El balancín* aldizkaria, 15. zk. Azaleko irudia eta elkarrizketa.
* Saramago, Jose (2024). ***El silencio del agua**.*

Bere lanari esker, errekonozimendu ugari lortu ditu Euskadin, Espainian edo beste herrialde batzuetan, eta bere lanak Arabiar Emirerrietako, Mexikoko eta Italiako hainbat ilustrazio-erakusketatan daude ikusgai. 
* 2012. Euskadi Literatura Sarietako finalista, “Ilustrazioa” sailean, *ABCD berri bat'' lanarekin.
* 2013. Iberoamerica ilustra, Guadalajarako Liburu Azoka (Mexiko).
* 2014. Ohorezko aipamena Sharjah-ko Liburu Azokan (Arabiar Emirerri Batuak).
* 2016. "I Colori del Sacro" proiektuan parte hartzeko hautatua, Padovako Elizbarrutiko Museoa, Italia.
* 2016. 'Peru Abarka' album lehiaketa: ilustratzaileen modalitatearen irabazlea, *Beroki gorria* liburuko irudiengatik.
* 2017. 1er Little Hakka, Liburu Ilustratuaren Nazioarteko Lehiaketa, Shenzhen (Txina) 2017. 
* 2023. Cuatrogatos Fundazioaren saria, Mercedes Calvoren (AEB) "*Llévame*" liburuagatik.
* 2023. Bratislavako (Eslovakiar Errepublika) Ilustrazio Bienalean parte hartzeko hautatua, *Itzal itzela* liburuko ilustrazioekin.

## Erreferentziak 
## Kanpo estekak 
* Yolanda Mosquera Flickr-en
* Literatura Lanaren Ilustrazio onenaren saria irabazi du artista amurrioarrak Guy de Maupassanten *La pequeña Roque* liburua ilustratzeko eginiko lanagatik.en el ámbito de las ilustraciones
* Yolanda Mosquera participará en la Bienal de Bratislava con las ilustraciones de “Itzal itzela”
* Marrazkia memoria dudanetik. Dibujo desde que tengo memoria/ Gogoratzen naizenetik marrazten dut. Gogoan naizenetik marraztu dut. Entrevistas con ilustradoras vascas/ Euskal ilustratzaileekin elkarrizketan: Urszula Lebiedziρska, Katarzyna / Salaberria Urdanpilleta, Leire / Mosquera Fernández, Yolanda